**Ponavljanje gradiva – pridjevi (komparacija ili stupnjevanje pridjeva i sklonidba pridjeva)**

Jučer smo ponovili što su pridjevi, koje su vrste pridjeva i koji oblici pridjeva postoje. Danas ćemo ponoviti stupnjevanje ili komparaciju pridjeva i sklonidbu pridjeva. Slijedi korake kako bi ponavljanje bilo lakše.

**1. korak**

Uz pomoć bilježnice i udžbenika (od 75. do 80. stranice) ponovi gradivo.

Prisjeti se: pridjevi su promjenjiva vrsta riječi (mijenja im se oblik, ali značenje ostaje isto):

zelen kaput, zelena kaputa, zelenu kaputu, zelen kaput, zelenim kaputom…

Pridjevima možemo odrediti rod, broj i padež (to su gramatičke kategorije pridjeva).

Npr.

Vidjela sam **zelen** kaput. 🡪 akuzativ, m. r., jd.

Vidjela sam **zelenu** travu. 🡪 akuzativ, ž. r., jd.

Vidjela sam **zeleno** polje. 🡪 akuzativ, s. r., jd.

Pridjevi se uvijek pridijevaju imenicama. Npr. mogli smo napisati: Vidjela sam kaput. Pomoću pridjeva smo pobliže „opisali“ taj kaput.

Ako nisi siguran/sigurna u kojem je padežu, rodu i broju pridjev, odredi te kategorije imenici uz koju pridjev stoji.

**3. korak**

Nakon što si proučio/proučila gradivo o sklonidbi pridjeva. Pogledaj još jednom prezentaciju o stupnjevanju pridjeva (nalazi se u mapi FILES). Prouči pravopisni i pravogovorni kutak u udžbeniku na 80. stranici.

**4. korak**

Ako si ponovio/ponovila gradivo, a da bi utvrdio/utvrdila svoje znanje, **usmeno** odgovori na ova pitanja:

1. Što je komparacija ili stupnjevanje pridjeva?

2. Nabroji stupnjeve pridjeva.

3. Kompariraj pridjev crven.

4. Navedi dva pridjeva koji imaju nepravilnu komparaciju.

**5. korak**

Ako si znao/znala odgovore na ova pitanja, spreman si/spremna si za rješavanje zadataka.

U nastavku teksta nalaze se zadatci za vježbu. Zadatci se odnose na sklonidbu i komparaciju (stupnjevanje) pridjeva. Pažljivo čitaj zadatke. Zadatke možeš rješavati u bilježnicu, a možeš i u ovom dokumentu i poslati mi rješenja kao privitak.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Podebljanim pridjevima i imenicama odredi rod, broj i padež.**

a) Vidio sam **nestašno ždrijebe** **divljega konja.**

nestašno \_\_\_\_\_\_\_\_\_\_\_\_\_\_\_\_\_\_\_, ždrijebe \_\_\_\_\_\_\_\_\_\_\_\_\_\_\_\_\_

divljega \_\_\_\_\_\_\_\_\_\_\_\_\_\_\_\_\_\_\_\_, konja \_\_\_\_\_\_\_\_\_\_\_\_\_\_\_\_\_\_\_

b) Stajao je na svojim **slabim nogama.**

slabim \_\_\_\_\_\_\_\_\_\_\_\_\_\_\_\_\_\_, nogama \_\_\_\_\_\_\_\_\_\_\_\_\_\_\_\_

**2. Pridjeve iz sljedećeg teksta prepiši u tablicu i odredi im rod, broj i padež. Ako rješavaš zadatke u bilježnicu, ne moraš prepisivati tekst, već samo tablicu i rješenja.**

Otvorim mamin kišobran i žurim u školu. Raznobojni kišobrani preplavili su školsko dvorište. Sretnem Ivu. On ima plav i velik kišobran. Luka ima tatin, crni.

|  |  |  |  |
| --- | --- | --- | --- |
| pridjev | rod | broj | padež |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**3. Dopuni rečenice komparativima pridjeva u zagradama.**

a) Tvoja je torba \_\_\_\_\_\_\_\_\_\_\_\_\_\_\_\_ (lak) od Ivine.

b) Moja je bilježnica \_\_\_\_\_\_\_\_\_\_\_\_\_\_\_\_\_\_ (uredan) od tvoje.

c) Naš je hrast \_\_\_\_\_\_\_\_\_\_\_\_\_\_\_\_\_\_\_\_\_\_\_ (tanak) od susjedova.

d) Voda je uvijek \_\_\_\_\_\_\_\_\_\_\_\_\_\_\_\_\_\_ (hladan) na izvoru.

**4. Dopuni tablicu. Pripazi na pravopis (prisjeti se pravopisnog i pravogovornog kutka na 80. stranici).**

|  |  |  |
| --- | --- | --- |
| pozitiv | komparativ | superlativ |
| vrijedan |  |  |
|  | ljepši |  |
|  |  | najbjelji |
| cijenjen |  |  |

**5. Zaokruži slova uz pravilno napisane rečenice.**

a) S druge je strane ograda višlja.

b) Ondje je voda dublja nego ovdje.

c) On je najstrožiji učitelj u školi.

d) Ovo je najjednostavniji zadatak.

**6. Superlative pridjeva napiši u pozitivu.**

a) Ova je kuća zasad najjeftinija. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Bila je to najsmješnija priča koju sam čula. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Napiši komparativ i superlativ zadanih pridjeva.**

dobar \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

loš \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Napiši superlative zadanih pridjeva.**

jadan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

jednostavan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

jasan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. korak**

Riješi kviz (klikni na poveznicu) kako bi provjerio/provjerila svoje znanje. Kada riješiš kviz, klikni na „prikaži rezultate“ kako bi vidio/vidjela broj bodova i točne odgovore. Broj bodova ću upisati u bilješku. Sretno! 😊

<https://forms.office.com/Pages/ResponsePage.aspx?id=FvJamzTGgEurAgyaPQKQkRvGYEkTB49IkYG51BwoD2xUNzMwRU1ZMlFHSUpXVVJNSUUxVUVKTEJHUS4u>

Kada riješiš zadatke, fotografiraj ih i pošalji mi u privatnu poruku na Yammeru. Rok je do četvrtka. Ako nešto ne znaš, ne razumiješ, molim te da mi pošalješ poruku.